Ich enwart nie halb ſo vro
Ich enwart nie halb ſo vro·
mir vert in ſpꝛúngen
das herz vn̄ der můt·
das iſt in lúften ho·
der lip můs ivngen·
ſwer der meijen blůt·
vn̄ durch blůmen ſinget·
d̾ hat froͤide gantz·
der trag ir liechtē krantz·
min h̾ze twinget
d̾ ſchoͤne glanz·

Grůs iſt min hoͤchſter troſt·
grůs der kan machen·
mich vil ſêndenrich·
grůs hat mich ſoꝛg erloſt·
dar nach ein lachen
gar dur ſúverlich·
ach ſwem ir gruͤſſen·
wirt durch roten munt·
dem kā es ſa ze ſtunt·
den lip durch ſuͤſſen·
das er wirt geſunt·

Ich ſich il múnde rot·
das iſt ein wunder·
die tůnt mir nicht· vrî
min herz vs ſender not·
es ſtet dar vnder
wie mag dem geſin·
min h̾ze in ſchꝛicke·
ſiſt min  leit vertrib·
wirf an mich ſuͤſſer lip
vil zarter blicke·
vn̄ ſpꝛich vro belib·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse